Kada su se prosvjednici povukli s trga u Šubićevu ulicu, policija je prosvjednike dočekala vodenim topovima. Nad Ljubljanom već nekoliko sati nadlijeću policijski helikopteri i reflektorima osvjetljavaju sukobe.
Policija je preko medija čitav dana građanima dijelila savjete kako mirno prosvjedovati, no navečer su mediji već govorili o "vojnoj situaciji" u Ljubljani i dijelili savjete "što ako se nađemo u kontaktu sa suzavcem".
"Nasilje ni za trenutak ne smije prikriti osnovnu poruku prosvjeda. Pozivam sve koji obnašaju najviše političke dužnosti da odgovorno poslušaju te poruke. Nasilje treba spriječiti kako ono ne bi nikome poslužilo kao opravdanje za uvođenje autoritarne države", izjavio je u svojoj poruci Tuerk, dodajući da je strah najveći neprijatelj slobode.